
**ᐅᓗᕆᐊᓇᖅᑐᖃᕐᒪᖔᑦ ᖃᐅᔨᓴᕐᓂᕐᒧᑦ ᐊᑐᐊᒐᖅ**

**ᐅᓗᕆᐊᓇᖅᑐᖃᕐᒪᖔᑦ ᖃᐅᔨᓴᕐᓂᖅ** ᐱᓕᕆᓂᐅᔪᖅ ᑲᒪᔨᐅᔪᑦ ᐊᒻᒪᓗ ᐃᖅᑲᓇᐃᔭᖅᑏᑦ ᐊᑐᖃᑦᑕᖅᑕᖏᑦ ᓇᓗᓇᐃᖅᓯᓂᕐᒥᑦ ᐊᒻᒪᓗ ᑲᒪᒋᔭᖃᕐᓂᕐᒥᑦ ᐃᖅᑲᓇᐃᔭᕐᕕᖕᒥ ᐅᓗᕆᐊᓇᕆᔭᐅᔪᓂᒃ.

ᐃᖅᑲᓇᐃᔭᖅᑏᑦ ᐊᒻᒪᓗ ᑲᒪᔨᐅᔪᑦ ᐱᔭᕇᖅᓯᓪᓗᐊᖅᑐᑦ ᐅᓗᕆᐊᓇᖅᑐᖃᕐᒪᖔᑦ ᖃᐅᔨᓴᕈᑎᒥᑦ ᐱᓕᕆᖃᑎᒌᓗᑎᒃ ᐱᓕᕆᐊᒃᓴᕆᔭᐅᔪᒥᑦ ᐱᒋᐊᓚᐅᙱᓐᓂᖏᓐᓂᒃ ᓄᑖᒥᑦ ᐃᖅᑲᓇᐃᔭᕐᕕᐅᔪᒥᑦ, ᐅᕝᕙᓘᓐᓃᑦ ᐃᖅᑲᓇᐃᔭᕐᕕᐅᔪᖅ ᐊᕙᑎᖓ ᐊᓯᔾᔨᕐᓂᕈᓂ ᓲᖃᐃᒻᒪ ᓯᓚ ᐱᔾᔪᑎᒋᓪᓗᒍ, ᓄᑖᓂᑦ ᓴᓇᒃᑯᑖᓂᑦ, ᐅᕝᕙᓘᓐᓃᑦ ᓄᑖᓂᑦ ᐱᓕᕆᔾᔪᓯᐅᔪᓂᑦ.

* **ᐅᓗᕆᐊᓇᖅᑐᖅ:** ᖃᓄᐃᓐᓂᐅᔪᖅ, ᓱᓇᑐᐃᓐᓇᖅ, ᐅᕝᕙᓘᓐᓃᑦ ᖃᓄᐃᓕᖓᓂᐅᔪᖅ ᐋᓐᓂᕈᑕᐅᑐᐃᓐᓇᕆᐊᓕᒃ, ᖃᓂᒪᒍᑕᐅᑐᐃᓐᓇᕆᐊᓕᒃ, ᐅᕝᕙᓘᓐᓃᑦ ᓱᕋᐃᑐᐃᓐᓇᕆᐊᓕᒃ ᓱᓇᒃᑯᑖᒥᑦ.
* **ᐅᓗᕆᐊᓇᖅᑐᒧᑦ ᐊᐅᓚᑦᑎᔾᔪᑎ:** ᖃᓄᐃᓕᐅᕈᑕᐅᔪᑦ ᐃᖅᑲᓇᐃᔭᖅᑎᓄᑦ ᐊᒻᒪᓗ ᐃᖅᑲᓇᐃᔭᖅᑎᖁᑎᓕᖕᓄᑦ ᑕᐃᒪᐃᑎᑦᑎᑦᑎᐊᓕᒪᓂᕐᒥᑦ ᐅᕝᕙᓘᓐᓃᑦ ᐱᓗᐊᖅᑕᐅᓕᒪᑎᑦᑎᓂᕐᒥᑦ ᐅᓗᕆᐊᓇᖅᑐᒥᑦ ᐋᓐᓂᕈᑕᐅᓂᐊᕐᓗᓂ ᐃᖅᑲᓇᐃᔭᕐᕕᖕᒥᑦ.

|  |  |  |  |  |  |
| --- | --- | --- | --- | --- | --- |
| **ᐅᓪᓗᖅ** |  | | **ᐃᖅᑲᓇᐃᔭᕐᕕᒋᔭᖏᑕ ᐃᓂᒋᔭᖓᓂ** |  | |
| **ᐱᔭᒃᓴᕆᔭᐅᔪᖅ/ᐃᖅᑲᓇᐃᔮᖅ** |  | | | | |
| **ᐱᓕᕆᐊᖅ 1: ᐅᓗᕆᐊᓇᖅᑐᖅ ᓇᓗᓇᐃᕐᓗᒍ** ᑎᑎᕋᕐᓗᒋᑦ ᑭᓱᑐᐃᓐᓇᐃᑦ ᐅᓗᕆᐊᓇᕋᓱᒋᔭᑎᑦ, ᐅᕝᕙᓘᓐᓃᑦ ᖃᓄᐃᓕᖓᓂᐅᔪᑦ ᐅᓗᕆᐊᓇᕈᑕᐅᑐᐃᓐᓇᕆᐊᓕᒃ ᑭᓇᑐᐃᓐᓇᕐᒧᑦ. | | | **ᐱᓕᕆᐊᖅ 2: ᐊᐅᓚᑦᑎᒋᐊᕐᓗᒍ ᐅᓗᕆᐊᓇᖅᑐᖅ**  ᐅᖃᐅᓯᕆᓗᒋᑦ ᐱᐅᓛᖑᔪᖅ(ᔪᑦ) ᐲᖅᓯᓂᕐᒥᑦ ᐅᕝᕙᓘᓐᓃᑦ ᐱᓗᐊᖅᑕᐃᓕᒪᑎᑦᑎᓂᕐᒥᑦ ᐅᓗᕆᐊᓇᕐᓂᐅᔪᒥᑦ.  (***ᒪᑉᐱᖅᑐᒐᖅ ᑭᖑᓪᓕᖅ ᑕᑯᒋᐊᕐᓗᒍ ᐅᓗᕆᐊᓇᖅᑐᓄᑦ ᐊᐅᓚᑦᑎᔾᔪᑎᓄᑦ***) | | |
|  | | |  | | |
|  | | |  | | |
|  | | |  | | |
|  | | |  | | |
|  | | |  | | |
|  | | |  | | |
|  | | |  | | |
| **ᐱᓕᕆᐊᖅ 3: ᓇᓗᓇᐃᕐᓗᒍ ᖃᐅᔨᓴᕐᓂᐅᔪᖅ** | | **ᐊᑦᑕᕐᓇᖅᑐᓕᒫᑦ ᐊᐅᓚᑕᐅᕚᑦ ?**  🞎 **ᐄ.** ᑐᑭᓯᒋᐊᕈᑎᒃᓴᑦ ᑐᓴᖅᑕᐅᑎᒋᐊᕐᓗᒋᑦ ᐃᒡᕕᑦ ᐱᓕᕆᔨᖃᑎᖏᓐᓄᑦ.  🞎 **ᐋᒃᑲ.** ᑲᒪᔨᒋᔭᐃᑦ ᖃᐅᔨᒃᑲᕐᓗᒍ ᐱᔭᒃᓴᕆᔭᐃᑦ ᐅᖃᐅᓯᕆᓂᐊᕋᔅᓯᐅᒃ. | | | |
| **ᐱᓕᕆᐊᖅ 4: ᐃᖅᑲᓇᐃᔭᖅᑏᑦ ᐊᒻᒪᓗ ᑲᒪᔨᐅᔪᖅ ᐊᑎᓕᐅᕐᓗᑎᒃ ᖃᐅᔨᓴᕐᓂᐅᔪᒥᑦ** ᑲᒪᔨᐅᔪᖅ ᐊᒻᒪᓗ ᐃᖅᑲᓇᐃᔭᖅᑎᓕᒫᑦ ᐱᖃᑕᐅᔪᑦ ᖃᐅᔨᓴᕐᓂᐅᔪᒥᑦ ᐊᑖᓂ ᐊᑎᓕᐅᕆᐊᓖᑦ. | | | | | |
| **ᑲᒪᔨᐅᔫᑉ ᐊᑎᖓ** | | | **ᐊᑎᓕᐅᕈᓯᖅ** | | **ᐅᓪᓗᖅ** |
|  | | |  | |  |
| **ᐃᖅᑲᓇᐃᔭᖅᑎᐅᑉ ᐊᑎᖓ(ᖏᑦ)** | | | **ᐊᑎᓕᐅᕈᓯᖅ(ᓰᑦ)** | | **ᐅᓪᓗᖅ** |
|  | | |  | |  |
|  | | |  | |  |
|  | | |  | |  |
|  | | |  | |  |

**ᐊᐅᓚᑦᑎᓂᕐᒧᑦ ᖁᕝᕙᖅᐸᓪᓕᐊᓯᒪᓂᖅ**

ᖁᑦᑎᖕᓂᓕᕇᒃᑐᑦ ᐊᐅᓚᑦᑎᔾᔪᑏᑦ ᐱᓕᕆᐊᒃᓴᑎᒍᑦ ᐱᓕᕆᔾᔪᑎᐅᕗᖅ ᐲᖅᓯᓂᕐᒥᑦ ᐅᕝᕙᓘᓐᓃᑦ ᐱᓗᐊᖅᑕᐃᓕᒪᑎᑦᑎᓂᕐᒥᑦ ᐅᓗᕆᐊᓇᖅᑐᓂᑦ ᐃᖅᑲᓇᐃᔭᕐᕕᖕᒥᑦ.

**ᐱᒋᐊᖏᓐᓇᐅᔭᕐᓗᑎᑦ ᐄᙳᐊᖅ ᖄᖓᓂ.** ᑖᒃᑯᐊ ᐱᐅᓛᖑᔪᑦ, ᐊᑑᑎᖃᓛᖑᔪᑦ ᐱᓕᕆᔾᔪᓰᑦ ᐊᐅᓚᑦᑎᓂᕐᒧᑦ ᐅᓗᕆᐊᓇᖅᑐᓂᑦ ᐊᒻᒪᓗ ᑲᒪᔨᐅᔪᑦ ᐊᒻᒪᓗ ᐃᖅᑲᓇᐃᔭᖅᑏᑦ ᑕᒪᒃᑯᓂᖓ ᐃᓱᒪᒋᔭᖃᖅᑳᕆᐊᓖᑦ.   
  
ᓲᕐᓗ, ᑲᒪᔨᐅᔪᑦ ᐊᒻᒪᓗ ᐃᖅᑲᓇᐃᔭᖅᑏᑦ ᐲᖅᓯᒍᓐᓇᙱᑉᐸᑕ ᐅᓗᕆᐊᓇᖅᑐᒥᑦ, ᐃᓇᖏᖅᓯᔾᔪᑎᒥᑦ ᐊᑐᓪᓗᐊᖅᑐᑦ, ᐊᓱᐃᓛᒃ ᐋᖅᑭᐅᒪᑎᑦᑎᓂᕐᒥᑦ, ᐊᓱᐃᓛᒃ ᐊᐅᓚᑦᑎᔨᒃᑯᓐᓄᑦ ᐊᐅᓚᑦᑎᔾᔪᑎᓂᑦ. ᐃᖅᑲᓇᐃᔭᖅᑏᑦ ᐊᒻᒪᓗ ᑲᒪᔨᐅᔪᑦ ᓇᓗᓇᐃᖅᓯᓪᓗᐊᖅᑐᑦ ᐊᒥᓱᓛᓂᑦ ᐊᐅᓚᑦᑎᔾᔪᑎᓂᑦ ᓴᐳᔾᔨᓂᐊᕐᒪᑕ ᐃᖅᑲᓇᐃᔭᖅᑎᓂᑦ ᐅᓗᕆᐊᓇᖅᑐᒥᑦ. ᐅᓗᕆᐊᓇᖅᑐᖅ ᐲᖅᑕᐅᔪᓐᓇᙱᑉᐸᑦ, ᐊᑐᖃᓯᐅᑎᓗᑎᒃ ᐊᐅᓚᑦᑎᔾᔪᑎᓂᑦ ᑕᐃᒪᐃᒋᐊᖃᕋᔭᖅᑐᑦ ᐃᖅᑲᓇᐃᔭᖅᑏᑦ ᐅᓗᕆᐊᓇᖅᑐᒦᖁᓇᒋᑦ.

|  |  |
| --- | --- |
| **ᐅᓗᕆᐊᓇᖅᑐᖅ ᐱᑕᖃᕈᓐᓃᖅᑎᓪᓗᒍ** | ᐲᖅᓯᓂᕐᒥᑦ ᐅᕝᕙᓘᓐᓃᑦ ᐱᑕᖃᕈᓐᓃᖅᑎᑦᑎᓂᕐᒥᑦ ᐅᓗᕆᐊᓇᖅᑐᒥᑦ ᐊᑑᑎᖃᓛᖑᕗᖅ ᐊᐅᓚᑦᑎᓂᕐᒥᑦ. ᐅᓗᕆᐊᓇᖅᑐᖅ ᐲᕐᓗᒍ, ᐊᑦᑕᕐᓇᖅᑐᖅ ᐱᓕᕆᐊᒃᓴᖅ, ᖃᓄᐃᓐᓂᐅᔪᖅ, ᐱᖁᑎ, ᐅᕝᕙᓘᓐᓃᑦ ᐃᓚᐅᕈᑎᒃᓴᖅ ᐃᖅᑲᓇᐃᔭᕐᕕᒋᔭᖏᑕ ᐃᓂᒋᔭᖓᓂ. |
| **ᐃᓇᖏᕐᓗᒍ ᑭᓱᒧᒃᑭᐊᖅ ᐊᑦᑕᕐᓇᙱᓐᓂᖅᓴᐅᔪᒧᑦ** | ᐊᓯᔾᔨᕐᓗᒍ ᐅᓗᕆᐊᓇᖅᑐᖅ ᐃᖅᑲᓇᐃᕐᓂᕐᒧᑦ ᐱᓕᕆᔾᔪᓯᐅᔪᖅ, ᐃᓚᐅᕈᑎᒃᓴᖅ, ᓴᓇᕐᕈᑎ, ᐅᕝᕙᓘᓐᓃᑦ ᐱᖁᑎ ᐊᑦᑕᕐᓇᙱᓐᓂᖅᓴᐅᔪᒧᑦ.   **ᐆᒃᑑᑏᑦ:** ᑎᓕᓯᓗᑎᑦ ᐃᖅᑲᓇᐃᔭᖅᑎᒥᑦ ᐃᓕᓐᓂᐊᖅᓯᒪᑦᑎᐊᖅᑐᒥᑦ ᑕᐃᒪᐃᑦᑑᖏᑦᑐᒥᑦ ᐃᓕᓐᓂᐊᖅᓯᒪᙱᑦᑐᒥᑦ ᐃᖅᑲᓇᐃᔭᖅᑎᒥᑦ, ᐊᑐᕐᓗᑎᑦ ᐃᒪᖃᖅᑐᑦ ᐊᒥᐊᕈᑎᒥᑦ ᓱᕈᖕᓇᖅᑐᒥᑦ ᐃᓚᖃᖅᑐᒥᑦ ᐊᒥᐊᕈᑎᒥᐅᖏᑦᑐᖅ, ᐅᕝᕙᓘᓐᓃᑦ ᐊᓯᔾᔨᕐᓗᑎᑦ ᐊᑦᑕᕐᓇᖅᑕᐃᓕᒪᓂᕐᒧᑦ ᐃᒡᒑᐅᔮᖕᓂᒃ ᑖᒃᑯᐊᖑᖏᑦᑐᑦ ᐊᑦᑕᓇᔾᔭᐃᖅᓯᒪᓂᕐᒧᑦ ᐃᒡᒑᖕᓂᑦ. |
| **ᐋᖅᑭᒃᓯᓂᕐᒥᑦ ᐊᐅᓚᑦᑎᔾᔪᑎᒥᑦ** | ᐋᖅᑭᒃᓱᕐᑕᐅᕙᓕᐊᓂᕐᒧᑦ ᐊᐅᓚᑦᑎᔾᔪᑎᑦ ᐱᓕᕆᕝᔪᓯᐅᕗᑦ ᐋᖅᑭᒃᓱᖅᑕᐅᔪᓂᒃ ᑕᒪᒃᑯᐊ *ᐋᖅᑭᐅᒪᓂᖏᓐᓄᑦ* ᐱᓕᕆᕝᕕᐅᔪᒥ, ᐱᖁᑎᓂ ᐅᕝᕙᓘᓐᓃᑦ ᐱᓕᕆᓂᐅᔪᖅ ᒥᒃᖠᑎᕆᓂᕐᒥᑦ, ᑕᐃᒪᐃᒍᓐᓃᑎᑦᑎᓂᕐᒧᑦ, ᐅᕝᕙᓘᓐᓃᑦ ᑲᒪᒋᔭᖃᑦᑎᐊᕐᓂᕐᒥᑦ ᐅᓗᕆᐊᓇᖅᑑᔪᒥ. ᐋᖅᑭᒃᓱᕐᑕᐅᕙᓕᐊᓂᕐᒧᑦ ᐊᐅᓚᑦᑎᔾᔪᑎ ᑕᐃᒪᐃᑎᑦᑎᔾᔮᙱᑦᑐᖅ ᐅᓗᕆᐊᓇᕈᑕᐅᔪᖅ ᐊᑦᑐᖅᓯᖏᓪᓗᓂ ᐃᖅᑲᓇᐃᔭᖅᑎᒥᑦ.   **ᐆᒃᑑᑏᑦ:** ᓴᓇᓗᓯ ᐊᕙᓗᒃᓴᓂᑦ, ᓄᖅᑲᖃᕈᑎᓂᑦ ᐊᑐᐃᓐᓇᖃᕐᕕᐅᑦᑕᐃᓕᓂᕐᒧᑦ ᐅᓗᓂᕆᐊᓇᕐᓂᐅᔪᓂᑦ, ᐃᓕᓯᓗᑎᒃ ᑭᕕᓯᔾᔪᑎᓂᑦ, ᐊᒥᐊᕆᓗᓯ ᐊᒥᐊᕈᑎᒧᑦ ᑎᒻᒥᒃᑳᖅᑐᒥᐅᖏᑦᑐᖅ, ᐅᕝᕙᓘᓐᓃᑦ ᐊᓂᕐᓂᑦᑎᐊᕆᓐᓇᖅᑐᖃᕐᓂᖅᓴᐅᓗᓂ ᐃᓚᖏᓐᓄᑦ ᐱᔭᒃᓴᕆᔭᐅᔪᓄᑦ. |
| **ᐊᐅᓚᑦᑎᔨᒃᑯᓄᑦ ᐊᐅᓚᑦᑎᔾᔪᑏᑦ** | ᑖᒃᑯᐊ ᐊᐅᓚᑦᑎᔾᔪᑏᑦ ᓈᒻᒪᒃᑐᒥᑦ ᐱᓕᕆᑎᑦᑎᒍᓐᓇᕐᓂᐊᖅᑐᑦ ᐅᓗᕆᐊᓇᖅᑐᒥᑦ ᐃᖅᑲᓇᐃᔭᖅᑏᑦ ᐱᓕᕆᑦᑎᐊᕐᓗᑎᒃ ᐃᖅᑲᓇᐃᔮᒥᓂᒃ ᐊᒻᒪᓗ ᐱᔭᒃᓴᕆᔭᒥᓂᒃ ᐅᓗᕆᐊᓇᖅᑐᒦᙱᓐᓂᖅᓴᐅᑎᑦᑎᓗᑎᒃ ᐃᖅᑲᓇᐃᔭᖅᑎᓂᑦ ᐅᕝᕙᓘᓐᓃᑦ ᐱᖁᑎᓂᑦ. ᐊᐅᓚᑦᑎᔨᒃᑯᓐᓄᑦ ᐊᐅᓚᑦᑎᔾᔪᑏᑦ ᐊᑐᓕᖅᑎᑕᐅᒐᔪᓲᑦ ᐊᓯᖏᓪᓗ ᐊᐅᓚᑦᑎᔾᔪᑏᑦ ᐋᖅᑭᒃᓱᖅᓯᒪᔪᑦ.   **ᐆᒃᑑᑏᑦ:** ᐊᑐᐃᓐᓇᐅᑎᑦᑎᓂᕐᒥᑦ ᐃᓕᓐᓂᐊᖅᑎᑦᑎᓂᕐᒥᑦ ᐊᑐᕐᓂᕐᒧᑦ ᐊᒻᒪᓗ ᖃᐅᔨᓴᕐᓂᕐᒧᑦ ᓇᖕᒥᓂᖅ ᐋᓐᓂᖅᑕᐃᓕᔾᔪᑎᓄᑦ, ᐅᕝᕙᓘᓐᓃᑦ ᐊᑦᑕᓇᖅᑕᐃᓕᒪᔾᔪᓯᕐᓂᒃ ᐱᖁᑎᓄᑦ. |
| **ᓇᖕᒥᓂᖅ ᐋᓐᓂᖅᑕᐃᓕᔾᔪᑏᑦ (PPE)** | ᓇᖕᒥᓂᖅ ᐋᓐᓂᖅᑕᐃᓕᔾᔪᑏᑦ ᐱᒻᒪᕆᐅᖃᑕᐅᔪᑦ ᐋᓐᓂᐊᖃᕐᓇᙱᑦᑐᓕᕆᓂᕐᒥᑦ ᐊᒻᒪᓗ ᐊᑦᑕᓇᔾᔭᐃᖅᓯᒪᓂᕐᒧᑦ ᐱᓕᕆᐊᖑᔪᒧᑦ ᐊᒻᒪᓗ ᑐᕌᖓᔪᖅ ᑭᓱᑐᐃᓐᓇᕐᓄᑦ ᐃᖅᑲᓇᐃᔭᖅᑏᑦ ᐊᑐᖅᐸᒃᑕᖏᓐᓂᒃ ᓴᐳᔾᔨᓯᒪᖁᓪᓗᒋᑦ ᐅᓗᕆᐊᓇᖅᑐᒥᑦ. ᐃᖅᑲᓇᐃᔭᖅᑏᑦ ᐊᑐᕆᐊᓖᑦ ᓇᖕᒥᓂᖅ ᐋᓐᓂᖅᑕᐃᓕᔾᔪᑏᑦ ᓴᖅᑭᔮᕐᕕᐅᓗᐊᖁᓇᒋᑦ ᐅᓗᕆᐊᓇᖅᑐᒥᑦ.   **ᐆᒃᑑᑎᑦ ᓇᖕᒥᓂᖅ ᐋᓐᓂᖅᑕᐃᓕᔾᔪᑏᑦ:** ᐊᑦᑕᓇᔾᔭᐃᖅᓯᒪᓂᕐᒧᑦ ᐃᒡᒑᐅᔮᒃ ᐃᔩᖕᓂᒃ ᓴᐳᔾᔨᓯᒪᓂᕐᒧᑦ, ᐊᒡᒑᖕᓂᒃ ᓴᔪᒃᐸᓪᓚᒃᑕᐃᓕᒪᑎᑦᑎᓂᕐᒧᑦ, ᓯᐅᑏᓐᓄᒃ ᓯᒥᒃᓯᒪᔾᔪᑎᓂᒃ ᓂᐱᖅᑯᖅᑐᔪᓃᓪᓗᓂ, ᐅᕝᕙᓘᓐᓃᑦ ᓴᕕᕋᔭᓖᑦ ᐳᑐᒍᕐᒥᒍᑦ ᑲᒦᖕᓂᒃ ᓴᓇᕕᐅᔪᑦ ᐃᓂᖏᓐᓂᒃ. |

*ᖃᐅᔨᒋᐊᒃᑲᓐᓂᕈᓐᓇᖅᑐᓯ ᐅᓇ ᑕᑯᒋᐊᕐᓗᒍ ᑲᓇᑕᒥ ᐱᓕᕆᕝᕕᒃ ᐃᖅᑲᓇᐃᔭᕐᕕᖕᒥᑦ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᐊᒻᒪᓗ ᐊᑦᑕᓇᔾᔭᐃᖅᓯᒪᓂᕐᒧᑦ ᖃᕋᓴᐅᔭᑎᒍᑦ:* [*www.ccohs.ca/oshanswers/hsprograms/hazard/hierarchy\_controls.html*](http://www.ccohs.ca/oshanswers/hsprograms/hazard/hierarchy_controls.html)